Petrašiūnų II karjeras

Petrašiūnų II karjeras – karjero tvenkinys Lietuvoje, Pakruojo rajone, 5 km į šiaurės rytus nuo Pakruojo, Petrašiūnų gyvenvietės pietiniame pakraštyjemaps.lt duomenys. Sudarytas išeksploatavus dolomito išteklius ir prisipildžius vandens. Tvenkinio ilgis iš pietų į šiaurę – 1,26 km, plotis – iki 0,42 km. Altitudė 45,3 m. Vakarinis ir rytinis krantai aukšti, apaugę medžiais ir krūmais. Tvenkinys nenutekantis, priklauso Kruojos upės baseinui. Į pietvakarius už 0,12 km telkšo mažesnis Petrašiūnų I karjeras, į pietus – tebeeksploatuojamas dolomito karjeras, rytinėje pakrantėje auga Paežerių miškas, vakarinėje pakrantėje įsikūręs Akmenėlių kaimas (kolektyvinių sodų bendrija), yra įrengtas paplūdimys pietvakarinėje pakrantėje.

 Šaltiniai 

Kategorija:Pakruojo rajono tvenkiniai